BOSNA I HERCEGOVINA  
FEDERACIJA BOSNE I HERCEGOVINE
SREDNJOBOSANSKI KANTON   
OPĆINSKI SUD U TRAVNIKU                                             
Broj: 51 0 I 195638 21 I
Travnik, 22.09.2026. godine


Općinski sud u Travniku, sudac Davor Cilenšek, u izvršnom postupku tražitelja izvršenja AGRAMNEKRETNINE d.d. Mostar, sa sjedištem na adresi Vukovarska broj 1, Mostar, pravni sljednik društva EUROLEASING d.o.o. Mostar, koga zastupaju odvjetnici iz odvjetničkog društva „Martinović & Partneri“ Dubrovačka bb, Mostar, protiv izvršenika Sakib Sivro, Saje i Braje bb Vitez, zbog izvršenja radi naplate novčanog potraživanja, vrijednost spora 16.382,97 KM, dana 22.09.2026. godine donio je sljedeći

Z A K L J U Č A K

                          
1. ODREĐUJE SE PRVO ROČIŠTE za javnu prodaju kč.br. 1333/E-II-S17, pod oznakom „Stan koji se nalazi na adresi Ul 29 Novembar (Ul. Šehida), Travnik, ulaz II, prizemlje, broj stana 17, garsonjera, ukupne površine 15 m2, sa suvlasničkim dijelom 15/2053 na zajedničkom dijelu nekretnine označene kao k.p. 1333“;

1. Prodaja predmetne nekretnine, koja će se izvršiti usmenim javnim nadmetanjem, se određuje za dan srijeda 28.10.2026. godine, sa početkom u 10:00 sati, u zgradi ovog suda, ured broj 61. 

1. Vrijednost nekretnine izvršenika iz tačke I ovog zaključka utvrđena je na osnovu nalaza i procjene stalnog sudskog vještaka građevinske struke, Biljana Kukić, od 30.04.2026 godine, u iznosu od 36.285,00 KM.  

1. Na prvom ročištu za javno nadmetanje nekretnina iz tačke I ovog zaključka se ne može prodati ispod polovine utvrđene vrijednosti. Početne ponude za prvo ročište na iznose manje od polovine utvrđene vrijednosti neće biti razmatrane. 

1. Poreze i takse u vezi prodaje snosi kupac.

1. Na javnoj prodaji mogu učestvovati sve pravne i fizičke osobe, osim osoba navedenih u članu 88. Zakona o izvršnom postupku, a dužna su prije ročišta za prodaju na ime osiguranja uplatiti iznos od jedne desetine određene vrijednosti nepokretnosti, s tim što osiguranje ne može iznositi više od 10.000,00 KM, i prije početka ročišta sudu su dužni predati uplatnicu iz koje je vidljivo da su osiguranje platile na depozitni račun Općinskog suda Travnik, otvoren kod UniCredit banke, Filijala Travnik, račun broj: 3389002208351383.

1. Od polaganja osiguranja oslobođeni su suvlasnici predmetne nekretnine. 

1. Kupac je dužan položiti cijenu u roku od 15 dana, od dana objavljivanja zaključka o prodaji nekretnine najpovoljnijem ponuđaču. 

1. Ako kupac u određenom roku ne položi prodajnu cijenu, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom najpovoljnijem ponuđaču, koji treba da, u roku koji odredi sud, a koji ne može biti duži od 30 dana od dana prijema tog zaključka, deponuje prodajnu cijenu. Ukoliko i drugi ponuđač ne položi prodajnu cijenu u predviđenom roku, sud će ova pravila primijeniti i na trećeg ponuđača. 

1. Ponuđačima čija ponuda nije prihvaćena, osim za tri najbolja ponuđača, osiguranje će se vratiti odmah nakon zaključenja javne prodaje. 

1. Ovaj zaključak će biti objavljen na oglasnoj ploči suda. Stranke mogu o svom trošku objaviti ovaj zaključak u sredstvima javnog informiranja, odnosno da o zaključku obavijeste osobe koje se bave prodajom nepokretnosti. 

1. Ovaj zaključak će biti dostavljen strankama, na oglasnu ploču suda i nadležnom organu porezne uprave. 


						     S U D A C
					       Davor Cilenšek, v.r.


Pravna pouka: Protiv ovog zaključka nije dozvoljen pravni lijek.





